Bioģeogrāfiskais apgabals

Okeānijas un Antarktikas bioģeogrāfiskais apgabals nav parādīts.
Bioģeogrāfiskais apgabals jeb bioģeogrāfiskā valstība ir vislielākā bioģeogrāfiskā Zemes virsmas iedalījuma vienība. Bioģeogrāfiskie apgabali ir balstīti uz vēsturisko un evolucionāro augu un dzīvnieku izplatīšanos. Katrā no bioģeogrāfiskajiem apgabaliem dzīvojošie dzīvnieki un augošie augi ilgstošā laika posmā ir bijuši relatīvi izolēti no citiem apgabaliem dažādu ģeogrāfisku šķēršļu, piemēram, okeānu, kalnu grēdu un tuksnešu dēļ.

Mūsdienu iedalījumu apgabalos aizsāka ungāru biologs Miklošs Udvardi 1975. gadā, nosaucot tos par provincēm.Udvardy, M. D. F. (1975). A classification of the biogeographical provinces of the world. IUCN Occasional Paper no. 18. Morges, Switzerland: IUCN, Vēlāk viņa sistēma tika modificēta un to parasti lieto atbilstoši Pasaules Dabas Fonda planētas sauszemes sadalījumam 8 bioģeogrāfiskos apgabalos jeb valstībās, kas iedalītas 867 sīkākos ekoreģionos, katrs no kuriem pieder pie kāda no 14 galvenajiem tipiem — biomām jeb dabas zonām. PDF izveidojusi arī iedalījumu 238 ekozonās (142 sauszemes, 53 saldūdens un 43 jūras) pēc apdraudētības pakāpes jeb "Global 200", tomēr pastāv arī citu organizāciju un zinātnieku iedalījumi, kā uz Starptautiskā areālu iedalījuma koda (ICAN) pamata veidotais 2015. gada Huana Morones iedalījums.

Latvijas piekraste PDF shēmās iekļauta mērenajā Ziemeļatlantijas apgabalā, Ziemeļeiropas jūru un to Baltijas jūras apakšiedalījumā, bet iedalījumā "Global 200" — mērenā Ziemeļatlantijas apgabala Ziemeļatlantijas šelfa joslā. Latvijas sauszemes teritorija iekļauta ekoreģionā PA0436 — Sarmātijas jauktajos mežos."Sarmatic mixed forests". Encyclopedia of the Earth.

 Bioģeogrāfiskie apgabali 
 Bioģeogrāfiskaisapgabals Platība (milj., km²) Piezīmes Palearktika 87,7 gandrīz visa Eirāzija un Ziemeļāfrika Nearktika 54,1 gandrīz visa Ziemeļamerika Āfrika 22,1 Āfrika uz dienvidiem no Sahāras tuksneša Neotropika 19,0 Dienvidamerika un Karību jūras reģions Austrālija 7,6 Austrālija, Jaungvineja un kaimiņsalas Orientālais 7,5 Dienvidaustrumāzija, Indijas subkontinents, Pakistāna un Afganistāna Okeānija 1,0 Polinēzija, Melanēzija, Mikronēzija un Jaunzēlande Antarktika 0,3 AntarktīdaOlson, D. M., Dinerstein, E., Wikramanayake, E. D., Burgess, N. D., Powell, G. V. N., Underwood, E. C., D'Amico, J. A., Itoua, I., Strand, H. E., Morrison, J. C., Loucks, C. J., Allnutt, T. F., Ricketts, T. H., Kura, Y., Lamoreux, J. F., Wettengel, W. W., Hedao, P., Kassem, K. R. (2001). Terrestrial ecoregions of the world: a new map of life on Earth. Bioscience 51(11):933-938

 Morones iedalījuma bioģeogrāfiskās valstis 

 Holarktiskā valsts
 Nearktikas reģions
 Palearktikas reģions
 Holotropiskā valsts
 Neotropiskais reģions
 Etiopijas reģions
 Orientālais reģions
 Dienvidu puslodes valsts
 Andu reģions
 Kapzemes reģions
 Austrālijas reģions
 Antarktiskais reģionsMorrone, J. J. (2015). Biogeographical regionalisation of the world: a reappraisal. Australian Systematic Botany 28: 81-90

 Pārejas zonas 
 Meksikas pārejas zona starp Nearktiku un Neotropiku
 Sahāras-Arābijas pārejas zona starp Palearktiku un Etiopiju
 Ķīnas pārejas zona starp Palearktiku un Orientālo reģionu
 Indo-Malajas, Indonēzijas jeb Volesa pārejas zona starp Orientālo un Austrālijas reģionu
 Dienvidamerikas pārejas zona starp Neotropiku un Andiem

 Okeānu bioģeogrāfiskie apgabali 
Saskaņā ar PDF shēmu, pastāv:Spalding, M. D. et al. (2007). Marine ecoregions of the world: a bioregionalization of coastal and shelf areas. BioScience 57: 573-583

 Arktikas apgabals
 Mērenais Ziemeļatlantijas apgabals
 Mērenais ziemeļu Klusā okeāna apgabals
 Tropiskais Atlantijas apgabals
 Indo—Klusā okeāna rietumu apgabals
 Indo—Klusā okeāna centrālais apgabals
 Indo—Klusā okeāna austrumu apgabals
 Tropiskais Klusā okeāna austrumu apgabals
 Mērenais Dienvidamerikas apgabals
 Mērenais Dienvidāfrikas apgabals
 Mērenais Austrālāzijas apgabals
 Dienvidu okeāna apgabals

Morones iedalījums paredz vairāk reģionu:Morrone, J. J. (2009). Evolutionary biogeography, an integrative approach with case studies. Columbia University Press, New York

 Indo—Klusā okeāna rietumu reģions
 Klusā okeāna austrumu reģions
 Atlantijas okeāna rietumu reģions
 Atlantijas okeāna austrumu reģions
 Austrālijas dienvidu reģions
 Jaunzēlandes ziemeļu reģions
 Dienvidamerikas rietumu reģions
 Dienvidamerikas austrumu reģions
 Dienvidāfrikas reģions
 Vidusjūras — Atlantijas reģions
 Karolīnas reģions
 Kalifornijas reģions
 Japānas reģions
 Tasmānijas reģions
 Jaunzēlandes dienvidu reģions
 Antipodu reģions
 Subantarktiskais reģions
 Magelāna reģions
 Klusā okeāna austrumu boreālais reģions
 Rietumu Atlantijas boreālais reģions
 Austrumu Atlantijas boreālais reģions
 Antarktikas reģions
 Arktikas reģions

 Atsauces 

 Ārējās saites